钦定古今图书集成/明伦汇编/氏族典/第554卷 > 《廖用贤尚友录》 > 公子目
## 钦定古今图书集成/明伦汇编/氏族典/第554卷 > 《廖用贤尚友录》 > 公子目

按《荆州府志》：目，字子囊，为令尹。秦景公乞师伐晋，子
囊曰：“不可。晋君举不失选，其卿让于善，其大夫不失
守，其士兢于教，商人力于农穑，晋不可敌。”楚王卒，大
夫请谥为灵，子囊谥曰共。子囊率师伐吴，败绩归，卒
遗言谓子庚“必城郢。君子谓子囊忠，君薨不忘增其
名，将死不忘卫社稷。”